Anton Tšupkov
Anton Mihhailovitš Tšupkov (vene k.: Антон Михайлович Чупков; sündinud 22. veebruaril 1997 Moskvas) on Venemaa ujuja. Anton Tšupkovi ema hakkas tervise parandamise huvides poega basseini vedama. Teda juhendab Aleksandr Nemtõrjov ja ta treenib Olümpiareservi spordikoolis "Moskva noored". Anton on olnud Venemaa noorte ujumismeeskonna liige alates 2013. aastast , spetsialiseerudes rinnuliujumises 100 ja 200 m distantsidele. 2013. aastal võistles Tšupkov 2013. aasta Euroopa noorte suveolümpiafestivalil, võites kuldmedali 200 m rinnuliujumises ja hõbemedali 100 m rinnuliujumises. 2014. aastal võistles Tšupkov 2014. aasta Euroopa juunioride meistrivõistlustel, võites 2 pronksmedalit, 50 m ja 100 m rinnuliujumises ning hõbeda 200 m rinnuliujumises, ta võitis koos Venemaa võistkonnagakonnaga kullad 4 × 100 m kompleksujumises ja 4 × 100 m segateateujumises. . Augustis võistles Tšupkov 2014. aasta noorte olümpiamängudel Nanjing Shis, ta võttis viis medalit, sealhulgas kaks kuldmedalit 100 m rinnuliujumises ja 4 × 100 m kompleksujumises. 20. aprillil 2015. aastal võitis Tšupkov 18-aastaselt kuldmedali Venemaa meistrivõistlustel 200 m rinnuliujumises. Ta võistles ka 50 ja 100 meetri rinnuliujumises. 2015. aasta juunis Bakuus peetud 2015. aasta Euroopa mängudel võitis Tšupkov neli kuldmedalit 200 m rinnuliujumises, 100 m rinnuliujumises, 4 × 100 m kompleksujumises (koos Daniil Pahhomovi, Vladislav Kozlovi ja Filipp Šopiniga ajaga 3.36,38). See oli uus juunioride maailmarekord, mis ületas varasema Venemaa rekordi 2014. aastal noorte olümpiamängudel saadud aja 3.38,02. Neljanda kuldmedali võitis ta 4 × 100 m segateateujumises (koos Daniil Pahhomovi, Arina Openõševa ja Maria Kamenevaga ajaga 3.49,53). Tšupkov ületas kaks juunioride maailmarekordit, sealhulgas ületas varasema rekordi, mis oli tema enda püstitatud 2014. aasta noorteolümpiamängudel. Ta valiti mängude lõputseremoonial Vene Föderatsiooni võistkonna lipukandjaks. Tšupkov esines oma esimestel täiskasvanute maailmameistrivõistlustel 2015. aasta Kaasanis , kus ta saavutas 200 m rinnuliujumise finaalis 7. koha ajaga 2.09,96, olles varem püstitanud poolfinaalis juunioride maailmarekordi 2.09,64. Tšupkov võistles ka 2015. aasta juunioride maailmameistrivõistlustel Singapuris; ta võttis kuldmedali 100 m rinnuliujumises (1.00,19) ja 200 m rinnuliujumises (2.10,19, võistluste rekord), ning sai 50 m rinnuliujumise finaalis 7. koha. Teateujumistes võistles Tšupkov 4 × 100 m segateateujumises (koos Daniil Pahhomovi, Irina Prihhotko ja Arina Openõševaga), kus Venemaa püstitas uue juunioride maailmarekordi ajaga 3.45,85 ja meeste 4 × 100 kompleksujumises (koos Daniil Pahhomovi, Vladislav Kozlovi ja Roman Lariniga, finišeerides ajaga 3.36,44), ületades võistluste rekordi. 2015. aasta detsembris Netanjas peetud Euroopa ujumise lühiraja meistrivõistlustel diskvalifitseeriti Anton eelvõistlusel 200 m rinnuliujumises, mis ei lubanud tal sellel distantsil medali nimel võistelda ning ta pääses 100 m rinnuliujumises finaali, saades seal kaheksanda tulemuse. Rio olümpiamängudel esines ta kahel alal: 200 m rinnuliujumises ja kombineeritud teatejooksus. 200 meetri rinnuliujumises sai ta pronksmedali tulemusega 2.07,70. Teatevõistluses sai ta Venemaa võistkonna koosseisus 4. kohta. 2016. aasta sügisel arvati ta Venemaa relvajõudude ridadesse,kus ta teenis spordikompaniis. 2017. aasta maailmameistrivõistlustel Budapesti võitis ta kuldmedali 200 m rinnuliujumises tulemusega 2.06,96. Kaks aastat hiljem kaitses ta 2019. aasta maailmameistrivõistlustel Gwangjus oma tiitlit, tulles kahekordseks maailmameistriks 200 m rinnuliujumises, püstitades finaalis uue maailmarekordi 2.06,12.